CELEX: 32020D0215
Language: ga
Date: 2020-02-17 00:00:00
Title: Cinneadh (CBES) 2020/215 ÓN Gcomhairle an 17 Feabhra 2020 lena leasaítear Cinneadh 2011/101/CBES maidir le bearta sriantacha i gcoinne na Siombáibe

18.2.2020   
               
               
                  GA
               
               
                  Iris Oifigiúil an Aontais Eorpaigh
               
               
                  L 45/4
               
            
         CINNEADH (CBES) 2020/215 ÓN GCOMHAIRLE
         an 17 Feabhra 2020
         lena leasaítear Cinneadh 2011/101/CBES maidir le bearta sriantacha i gcoinne na Siombáibe
         TÁ COMHAIRLE AN AONTAIS EORPAIGH,
         Ag féachaint don Chonradh ar an Aontas Eorpach, agus go háirithe Airteagal 29 de,
         Ag féachaint don togra ó Ardionadaí an Aontais do Ghnóthaí Eachtracha agus don Bheartas Slándála,
         De bharr an mhéid seo a leanas:
         
                     (1)
                  
                  
                     An 15 Feabhra 2011, ghlac an Chomhairle Cinneadh 2011/101/CBES (1).
                  
               
                     (2)
                  
                  
                     Rinne an Chomhairle athbhreithniú ar Chinneadh 2011/101/CBES, agus an staid pholaitiúil sa tSiombáib á cur san áireamh.
                  
               
                     (3)
                  
                  
                     Ba cheart na bearta sriantacha a fhadú go dtí an 20 Feabhra 2021. Ba cheart don Chomhairle athbhreithniú leanúnach a dhéanamh orthu i bhfianaise fhorbairtí polaitiúla agus slándála sa tSiombáib.
                  
               
                     (4)
                  
                  
                     Agus an staid sa tSiombáib á cur san áireamh, is iomchuí teideal Chinneadh 2011/101/CBES a leasú.
                  
               
                     (5)
                  
                  
                     Ba cheart an iontráil do dhuine éagtha amháin a scriosadh ó liosta na ndaoine agus na n‐eintiteas atá ainmnithe in Iarscríbhinn I de Chinneadh 2011/101/CBES. Ba cheart na bearta sriantacha a athnuachan do cheathrar agus d’eintiteas amháin atá in Iarscríbhinn I a ghabhann le Cinneadh 2011/101/CBES. Ba cheart na bearta sriantacha a chur ar fionraí do dhuine amháin. Ba cheart fionraí na mbeart sriantach a athnuachan i gcás triúir atá liostaithe in Iarscríbhinn II a ghabhann le Cinneadh 2011/101/CBES.
                  
               
                     (6)
                  
                  
                     Ba cheart, Cinneadh 2011/101/CBES a leasú dá réir,
                  
               TAR ÉIS AN CINNEADH SEO A GHLACADH:
         
            Airteagal 1
            Leasaítear Cinneadh 2011/101/CBES mar seo a leanas:
            
                        (1)
                     
                     
                        cuirtear an méid a leanas in ionad an teidil:
                        
                           “Cinneadh 2011/101/CBES ón gComhairle maidir le bearta sriantacha i bhfianaise na staide sa tSiombáib”;
                        
                     
                  
                        (2)
                     
                     
                        cuirtear an méid seo a leanas in ionad Airteagal 10:
                        
                           “Airteagal 10
                           
                           
                              1.   Tiocfaidh an Cinneadh seo i bhfeidhm ar dháta a ghlactha.
                           
                           
                              2.   Beidh feidhm ag an gCinneadh seo go dtí an 20 Feabhra 2021.
                           
                           
                              3.   Déanfar na bearta dá dtagraítear in Airteagal 4(1) agus Airteagal 5(1) agus (2), a mhéid a bhaineann siad le daoine a liostaítear in Iarscríbhinn II, a chur ar fionraí go dtí an 20 Feabhra 2021.
                           
                           
                              4.   Déanfar an Cinneadh seo a choimeád faoi athbhreithniú leanúnach agus déanfar é a athnuachan, nó a leasú de réir mar is iomchuí, má mheasann an Chomhairle nár comhlíonadh a chuspóirí.”;
                           
                        
                     
                  
                        (3)
                     
                     
                        Leasaítear Iarscríbhinn I mar a leagtar amach in Iarscríbhinn I a ghabhann leis an gCinneadh seo;
                     
                  
                        (4)
                     
                     
                        Leasaítear Iarscríbhinn II mar a leagtar amach in Iarscríbhinn II a ghabhann leis an gCinneadh seo.
                     
                  
         
            Airteagal 2
            Tiocfaidh an Cinneadh seo i bhfeidhm ar dháta a fhoilsithe in Iris Oifigiúil an Aontais Eorpaigh.
            
         
         
            Arna dhéanamh sa Bhruiséil, an 17 Feabhra 2020.
            
               
                  Thar ceann na Comhairle
               
               
                  An tUachtarán
               
               J. BORRELL FONTELLES
            
         
         
            (1)  Cinneadh 2011/101/CBES an 15 Feabhra 2011 maidir le bearta sriantacha i gcoinne na Siombáibe (IO L 42, 16.2.2011, lch. 6).
      
      
         
            IARSCRÍBHINN I
            In Iarscríbhinn I a ghabhann le Cinneadh 2011/101/CBES, scriostar an iontráil maidir leis an duine seo a leanas:
            
                        “1.
                     
                     
                        Mugabe, Robert Gabriel”.
                     
                  
      
      
         
            IARSCRÍBHINN II
            In Iarscríbhinn II a ghabhann le Cinneadh 2011/101/CBES, cuirtear isteach iontráil maidir leis an duine seo a leanas:
            
                        “6.
                     
                     
                        Mugabe, Grace”.